TÉMY DIPLOMOVÝCH PRÁC 
pre študentov 1. ročníka jednoodborového magisterského programu história (1moHI) 
Študenti 1. ročníka  magisterského štúdia  histórie si najneskôr do  30. novembra  2026  zo zverejnených zoznamov vyberú tému na záverečnú prácu. Vlastné témy musia byť vopred prekonzultované a schválené školiteľom.  Po výbere konkrétnej témy sa treba na ňu záväzne prihlásiť prihláškou, ktorá je dispozícii na  sekretariáte katedier. Školiteľom a študentom podpísané prihlášky (1 exemplár stačí) treba odovzdať  buď osobne alebo do priečinku študijnej poradkyne katedry doc. D. Hrnčiarovej (KVD) 

V PRIHLÁŠKE UVÁDZAJTE AJ ANGLICKÝ NÁZOV VYBRANEJ TÉMY!

Prof. Miroslav Daniš, CSc.   
1. Slovenská a česká historiografia o panslavizme
2. Novgorod a nemecká Hanza v 13-15. storočí
3. Krym v európskej diplomacii  18. storočia / na príklade Anglicka, Pruska, Francúzska, Ruska/
4. Zahraniční študenti  na Evanjelickom lýceu v Bratislave v 1. polovici 19. storočia
5. Historická geografia a dejiny východnej Európy v období stredoveku
6. Činnosť slovenského vyslanectva v Moskve v rokoch 1939-41
7. Podkarpatská Rus v historicko-geografickom výskume medzivojnového Československa
8. Jozef II. a Katarína II. v kontexte rusko-rakúskych vzťahov
9. Ruský cár Alexander I. a Európa
10. Vlastná téma po dohode so školiteľom 


Mgr. Katarína Bohová, PhD. 
1. Holokaust po roku 1989: Premeny historickej pamäti a verejného diskurzu na Slovensku (politika pamäti, vzdelávanie a formy pripomínania holokaustu; problém revizionizmu možnosť komparácie s vybranou krajinou strednej Európy).
2. Návraty domov? Život po vojne v Československu (proces reintegrácie, emigrácia, sociálne stratégie preživších holokaustu a povojnová spoločnosť v rokoch 1945 – 1948).
3. Propaganda a antisemitizmus v rokoch 1938 – 1945 (konkretizácia témy po konzultácii, možnosť analýzy periodickej tlače, dobových karikatúr a plagátov).
4. Medzi konformitou a pasivitou: Analýza reakcií majoritného obyvateľstva počas holokaustu na Slovensku a koncept „mlčiacej väčšiny“.
5. Perzekúcie židovského obyvateľstva vo vybranej lokalite (obci, meste, regióne) na Slovensku v rokoch 1938 – 1945.
6. Každodenný život väzňov v pracovnom alebo koncentračnom tábore.
7. Holokaust pred súdom: Retribučné procesy v rokoch 1945 – 1948.
8. Vlastná téma po dohode so školiteľkou.

Doc. Mgr. Daniela Hrnčiarová, PhD.
1.  „Svedomie proti násiliu“ Náboženská (ne)tolerancia v západnej Európe v 16. storočí  
2. „Zabite kráľa!“ Atentáty a popravy korunovaných hláv v 16. a 17. storočí na konkrétnych príkladoch 
3. Politický koncept „monarchomachie“  v 16. a 17. storočí 
4. Anglicko za vlády dynastie Stuartovcov  (výber konkrétnej témy po konzultácii s vyučujúcou) 
5. Právo vládnuť v Anglicku – nástupnícke právo na anglický trón a jeho porušovanie v priebehu stredoveku a raného novoveku 
6. Vybraná historická osobnosť anglického stredoveku alebo raného  novoveku v dobových prameňoch 
7. Anglo-nizozemské  konflikty v 16. a 17. storočí v hospodárskej a vojenskej rovine   
8. Vlastná téma po konzultácii   

Prof. Mgr. Martin Hurbanič, PhD. 

1. Obraz Byzancie v latinských prameňoch 9. – 11. storočia
2. Fotiova schizma v českej a slovenskej historiografii
3. Konštantínopol v správach cudzích vyslancov a pútnikov v 15. storočí
4. Počiatky osmanskej expanzie na Balkáne
5. K otázke cyrilometodského dedičstva v juhovýchodnej Európe
6. Kľúčové momenty osmanského obliehania Konštantínopola roku 1453 (podľa výberu)
7. Obliehanie Konštantínopola osmanskými Turkami v roku 1422
8. K otázke hodnotenia  rímskeho cisára Juliana súdobými a neskoršími kresťanskými autormi
9. Transformácia rímskeho sveta v 6. a 7. storočí (k otázke kontinuity a diskontinuity)
10. Vlastná téma po dohode so školiteľom.
Mgr. Zuzana Kudzbelová, PhD.
1. Recepcia myšlienok vybraného historika alebo historickej školy v období „dlhého“ 19. storočia.
2. Recepcia a difúzia vybraných myšlienkových naratívov v období „dlhého“ 19. storočia vo vybraných regiónoch Európy. (Analýza procesov transferu ideí, ich lokálnej adaptácie a modifikácie)
3. Slovanstvo v spoločenskom diskurze „dlhého“ 19. storočia. (Komparácia historických interpretácií, analýza symbolického využívania idey vzájomnosti a foriem mobilizácie)
4. Vzťah vybranej skupiny elít k vybranému regiónu Európy v období „dlhého“ 19. storočia. (Analýza sociálnych vzťahov, reflexia spoločensko-politického diania a analýza symbolického privlastňovania priestoru)
5. Zisk, etika a spoločenská zodpovednosť v podnikaní v období „dlhého“ 19. storočia. (Analýza ambivalencie spoločenských a kultúrnych aktivít vybraných priemyselných elít)
6. Vlastná téma z dejín „dlhého“ 19. storočia na základe individuálnej konzultácie.

Mgr. Matej Ivančík, PhD. 
1. Vybraný aspekt neskoro-socialistickej a post-socialistickej transformácie v strednej Európe 
2. Disent a stredná Európa: Kontradiktórne naratívy 
3. Verejný priestor a urbanizmus 1968 - 1998 
4. Environmentalizmus, demokracia a participácia v regionálnej tlači. Stredoeurópsky rozmer. 
5. Tie roky deväťdesiate. Dejiny vybranej subkultúry. 
6. Hranice a európska imaginácia. Intelektuálne dejiny priestoru, hraníc a občianstva v 19. a 20. storočí.
7. Dejiny ženského a feministického myslenia v post-socialistickom umení: perspektíva intelektuálnych dejín (západné inšpirácie, lokálne tradície, stredoeurópsky alebo komparatívny rozmer).
8. Dejiny post-socialistickej každodennosti: liberálna demokracia, trhová ekonomika a navigovanie "panstva" po roku 1989 (Herrschaft/domination) - sociálno-dejinná analýza vybranej skupiny obyvateľstva a jej sociálnej praxe
9. Marxizmus a estetika po roku 1968: kontinuity a diskontinuity
10. Vlastná téma po dohode so školiteľom 



Doc. Mgr. Vincent Múcska, PhD. 
1. Reflexia jednotlivca, spoločnosti a prírody v dielach stredovekých autorov. 
(Ako v stredoveku vnímali človeka, spoločenské skupiny, živú prírodu, ... – podľa výberu.) 
2. Medzi Veľkou Moravou a Uhorskom: „prázdne“ 10. storočie?
3. Spolupráca i konkurenčný boj – vzťahy svetskej a cirkevnej moci v stredoveku (možno špecifikovať chronologicky /od 11.  až do 14. storočia/, tematicky či podľa jednotlivých osobností a nadviazať na bakalársku prácu z dejín pápežstva.)
4. Zo stredovekých politických/sociálnych/cirkevných dejín krajín strednej Európy v 11. – 13.  storočí.
5. Vlastná téma zo stredovekých dejín (Po dohovore so školiteľom.) 
Mgr. Daniela Rošková, PhD. 
1. Každodenný život v antickom Ríme (Možnosť zamerať sa na konkrétnu sociálnu skupinu alebo aspekt života)
2. Možnosti a limity pôsobenia žien v rímskej spoločnosti: rodinné, ekonomické a náboženské úlohy. (Konkrétne zameranie po dohode)
3. Ideál rímskej matky: materstvo ako rodinná a spoločenská rola rímskych žien
4. Obraz žien v rímskej historiografii: medzi historickou osobnosťou a literárnym stereotypom (Konkrétna osobnosť po dohode)
5. Rímske cisárovné a dynastická legitimita: úloha žien pri upevňovaní cisárskej moci
6. Antické osobnosti v historickej pamäti: od antických prameňov po modernú recepciu (Konkrétna osobnosť po dohode)
7. Spoločenská prestíž a sebaprezentácia na náhrobných nápisoch
8. Vybrané aspekty prítomnosti Rimanov na území dnešného Slovensko: svedectvo literárnych, archeologických a epigrafických prameňov (Konkrétne zameranie po dohode)
9. Premeny mechanizmov legitimity vládnucej moci v Ríme
10. Vlastná téma po dohode so školiteľom

Doc. PhDr. Lukáš Rybár, PhD. 

1. Perzské ženy očami európskych cestovateľov (16.–17. storočie)
2. Šáh a jeho „otroci“. Obraz perzského dvora v európskych cestopisoch (16.–17. storočie)
3. „Hárem“ v európskych novovekých cestopisoch - stereotyp alebo realita
4. Katolícke misie v safíjovskej Perzii. Medzi evanjelizáciou a spravodajstvom
5. Cestovatelia ako agenti? Európske novoveké cestopisy do „Orientu“ a ich spravodajská hodnota
6. Tajné správy a informátori Habsburgovcov v Istanbule
7. Medzi Londýnom, Moskvou a Tabrízom – Moskovská spoločnosť a jej úloha v anglicko-rusko-perzskej diplomacii
8. Možnosť výberu vlastnej témy po dohode so školiteľom
Doc. Mgr. Dušan Zupka, PhD. 
1. Stredná Európa okolo roku 1000 
2. Križiacke výpravy v strednej, východnej a severnej Európe
3. Stredná Európa v západnej medievistike po roku 2000 
4. Postavenie panovníka v stredovekej spoločnosti (špecifikácia po dohode) 
5. Vojna a mier v stredoveku (špecifikácia po dohode so školiteľom) 
6. Každodenný život a sviatočné dni v stredovekom meste 
7. Panovnícka moc a jej reprezentácia v stredovekej Európe 
8. Nové kultúrne dejiny: historiografické trendy v stredoeurópskom dejepisectve 
9. Vznik monarchie v strednej Európe: počiatky českého, poľského a uhorského štátu  
10. Vlastná téma po dohode so školiteľom




